দেশের জনসংখ্যা ১৩৩ কোটি। এবং তা ক্রমবর্ধমান। শিগগির চিনকেও ছাড়িয়ে যাবে ভারতের জনসংখ্যা। গরিব দেশের এমন জনবিস্ফোরণে প্রকৃতই চিন্তিত রামদেব। 
যোগের বলে রোগ সারানোর দাওয়াই তিনি দিয়েই থাকেন। এবার জনবিস্ফোরণ নিয়ন্ত্রণেরও টোটকা দিলেন রামদেব। আলিগড়ে একটি সভায় রামদেব গত বুধবার জন্মনিয়ন্ত্রণের দাওয়াই হিসেবে পরিচয়পত্র কেড়ে নেওয়ার কথা বলেছেন যোগগুরু।
শুধু ভোটার আই কার্ড কাড়াই নয়, তাঁর বক্তব্য, ‘‘হিন্দু-মুসলিম নির্বিশেষে দুই এর বেশি বাচ্চার বাবা-মায়ের ভোটাধিকার কেড়ে নিতে হবে। চাকরি, স্বাস্থ্যেও সরকারি সুযোগ সুবিধা দেওয়া চলবে না। ভারতবর্ষে জন্মনিয়ন্ত্রণের আর কোনও উপায় নেই।’’
এ তো গেল বিবাহ-পরবর্তী সিদ্ধান্ত। যাঁরা বিয়ে করতে চান না তাঁদের? যোগগুরু মনে করেন, তাঁরা বিশেষ পুরস্কারের যোগ্য।